
Følgende medlemmer deltok:
	Navn
	
	Funksjon

	Eivind Hansen
	
	Styreleder

	Hege Mørk 
	
	Nestleder  

	George Harold Fulford
	
	Styremedlem 

	Kari Fjelldal
	
	Styremedlem

	Kjell Magne Tveit
	
	Styremedlem 

	[bookmark: FrammøteAlle]Kristin Vinje
	
	Styremedlem

	Marianne Aass Mathiesen
	
	Styremedlem

	Harald Baardseth 
	
	Styremedlem

	Tom Roger Heggelund Frost 
	
	Styremedlem 

	Maria Josefsen Gundersen 
	
	Styremedlem

	Heidi Elisabeth Neverdal Haugen
	
	Styremedlem 


Leder og nestleder av Brukerutvalget Rune Kløvtveit og Gudrun Breistøl deltok som observatør med møte- og talerett.  

Følgende fra administrasjon og ledelse møtte: 
	Navn
	Funksjon

	Lisbeth Sommervoll
	Administrerende direktør         

	Oscar Kristiansen
	Direktør medisin og helsefag

	Mette Lise Lindblad
	Direktør økonomi                          

	Eli Årmot
	Direktør kompetanse

	Bjørn Sandvik
	Direktør teknologi

	Hilde Enget
	Administrasjonssjef/styresekretær 


Styreleder Eivind Hansen ledet møtet og administrerende direktør la fram sakene. 
Protokollfører: Hilde Enget. 






Sak 62/2026 Godkjenning av innkalling og saksliste

Styrets enstemmige
Vedtak:
Styret godkjenner innkalling og saksliste.



Sak 63/ 2026 Habilitet
I forbindelse med gjennomføring av styremøtet spurte styreleder om det foreligger inhabilitet eller andre særegne forhold som er egnet til å svekke tilliten til styremedlemmenes upartiskhet i noen av styresakene som skal behandles i dagens styremøte. 

Styrets enstemmige
Vedtak: 
Styret tar til orientering at det ikke ble meldt inhabilitet til sakene i møtet.

Sak 64/2026 Godkjenning av styreprotokoll fra 22. juni 2026

Styrets enstemmige
Vedtak:
Møteprotokoll fra styremøtet 22. juni 2026 godkjennes.


Sak 65/2026 Virksomhetsrapportering pr. 31. juli 2026

Oppsummering av innhold
Driftsresultatet i juli viser et negativt resultat på 92,4 MNOK. Det er 39,7 MNOK utover budsjettert underskudd. Akkumulert har vi et negativt avvik fra budsjettert driftsresultatet på 144,8 NOK. Av det er 5,4 MNOK merkostnader på vedlikehold over drift. Dette vil bli utlignet gjennom året, eller møtes av lavere investeringer. Resultatavviket er i hovedsak knyttet til driftsutfordringene i det nye sykehuset, økte medikamentkostnader og endringer i budsjettforutsetninger etter revidert nasjonalbudsjett. Dette omfatter endring av årets pensjonskostnad, effekter av årets lønnsoppgjør og endret prising av ISF og lab-refusjoner. 

Kommentarer i møtet 
Styret takker for en god gjennomgang og en oversiktlig virksomhetsrapport. Styret kommenterer at prognosen er forverret med 70 MNOK siden juni og det ble stilt spørsmål om styringsfarten ut året. Det ble redegjort for de endringene som er inntruffet siden styret behandlet prognosen i juni. Samtidig stilles det spørsmål om realismen knyttet til prognosen for året. Styret er fullt ut omforent om at iverksatte tiltak og nye tiltak må ha prioritet for å sikre at helseforetaket har riktig styringsfart inn i 2027. Styret ber om en gjennomgang av prognosen i neste styremøte og kommenterer at prognosen må være ambisiøs, men realistisk. 

Til tross for negativt økonomisk resultat er det svært positivt at VVHF ligger lavest i Helse Sør-Øst på H-resepter og lavt på bruken av sykehuslegemidler. Det er også positivt at VVHF er det nest mest produktive helseforetaket i regionen, og det mest produktive av foretak som har flere lokasjoner, selv med de oppstartutfordringer som har truffet Drammen sykehus i nytt bygg. 
Målet om å komme opp på produktivitetsnivået foretaket hadde i 2019 er en viktig ambisjon å jobbe etter. Flere av klinikkene viser en positiv utvikling og klinikk Psykisk helse og rus trekkes fram for sine gode resultater på mange områder. Styret trekker også frem de gode resultatene Bærum sykehus har innen pakkeforløp, og imøteser at erfaringene som er gjort her deles med øvrige klinikker. 

Styret bemerker også viktigheten av å se turnover og sykefravær i sammenheng når det jobbes med tiltak. 

Styrets bekymring er særlig rettet mot klinikkene Drammen sykehus og Bærum sykehus, og peker på at det er viktig at det jobbes med ledelse og tiltak for å sikre rett styringsfart inn i 2027. 
Styret vektlegger nødvendigheten av samarbeid på tvers særlig i somatikken for å nå helseforetakets overordnede mål. Dette vil vise seg særlig viktig for å kunne levere på tilleggsdokumentet Oppdrag og bestilling 2026, som Helse Sør-øst oversendte 1. juli 2026.


Styrets enstemmige
Vedtak: 
1. Styret tar virksomhetsrapporten til orientering og ber adm. direktør følge opp resultatutviklingen tett gjennom lederlinjen. Det er særlig i Drammen sykehus og Bærum sykehus det er store budsjettavvik fortsatt som krever tett oppfølging og vurdering av nye tiltak. 
1. Styret ber om at det arbeides ytterligere med tiltak for å nå målsetningene for pakkeforløpene for kreft og komme tilbake til styret med en gjennomgang. 
1. Styret registrerer positivt at ventetidene er tilfredsstillende og minner samtidig om tilleggsdokument fra HOD / Helse Sør Øst der det stilles nye krav og settes nye mål for kortere ventetid. Dette krever tett oppfølging. 
1. Styret ber om at administrerende direktør tar en gjennomgang av prognosen som skal være både ambisiøs og realistisk, til styremøtet den 28. september 2026.  


Sak 66/2026 Utviklingsplan 2027 - 2040  Mandat og prosess

Oppsummering av innhold
Prosessen for revidert utviklingsplan gjennomføres i perioden august 2026 til februar 2027. Styret involveres gjennom styreleder og et styreseminar i november. Arbeidet koordineres med den generelle utviklingen av foretakets styringssystem, og etablering av en overordnet kvalitetspolicy for foretaket. 

Kommentarer i møtet
Styret takker for en god orientering. Styret kommenterer at det er positivt at Helsefellesskapet og strategisk samarbeidsutvalg tillegges vekt i mandatet, noe som vil være et godt utgangspunkt for samarbeid og måloppnåelse. Videre er det positivt at det legges opp til involverende prosesser av berørte parter og at relevante etablerte strategier innen ulike fagområder inkluderes i planarbeidet. Styret vektlegger viktigheten av at planen blir et resultat av klart språk og bruk av illustrasjoner, slik at den oppleves som leser- og brukervennlig for målgruppen. Styret ønsker videre å være tett på prosessen som oppdragsgiver, og ser fram til styreseminaret 30 november, der workshop om utviklingsplanen er tema. 


Styrets enstemmige
Vedtak: 
Styret i Vestre Viken HF har behandlet og beslutter mandat og prosess for revidering av Utviklingsplan 2040. 

Sak 67/2026 Tilleggsdokument Oppdrag og bestilling 2026

Oppsummering av innhold
Helse Sør-Øst RHF oversendte 1. juli 2026 Tilleggsdokument til Oppdrag og bestilling 2026 til helseforetakene og de private ideelle sykehusene i regionen. Tilleggsdokumentet inneholder nye styringsbudskap som Helse Sør-Øst RHF har mottatt fra Helse- og omsorgsdepartementet etter foretaksmøtene i juni 2026, samt styringsbudskap som følger av vedtak i styret for Helse Sør-Øst RHF etter at det opprinnelige Oppdrag og bestilling 2026 ble utarbeidet. De nye styringsbudskapene skal følges opp på samme måte som styringsbudskapene i Oppdrag og bestilling 2026.

Kommentarer i møtet
Styret kommenterer at tilleggsdokument Oppdrag og bestilling 2026 inneholder tydelige forventninger til oppfølging fra helseforetaket. Bestillingene innebærer at helseforetaket prioriterer, gjør Kloke valg og ser incentivordningen i sammenheng. Oppdraget innebærer også at klinikkene jobber på tvers, til beste for pasientene. Styret ber derfor om en rapport som viser status i arbeidet til neste styremøte. Styret ber om at Brukerutvalget og Ungdomsrådet involveres i vurdering av psykiatrisk ambulanse i VVHF. Det vises forøvrig til vedtaket i behandlingen av virksomhetsrapporten pr. 31. juni, sak 65/2026.  

Styrets enstemmige
Vedtak: 
Styret i Vestre Viken HF tar tilleggsdokument til oppdrag og bestilling 2026 fra Helse Sør-Øst RHF til etterretning.

Sak 68/2026 Fullmakter i VVHF – endring av prokura

Oppsummering av innhold
Saken gjelder endring av prokura i VVHF etter at fagdirektør Anders Debes har sluttet. Det foreslås at prokurarettigheten overføres til ny fagdirektør Oscar Kristiansen fra 1. september 2026. Øvrige prokurarettigheter videreføres uendret, og det foreslås ingen endringer i helseforetakets signaturrettigheter. Endringen skal sikre nødvendig fullmakt og handleevne i virksomheten. 

Kommentarer i møtet

Styrets enstemmige
Vedtak: 
1. Prokura i Vestre Viken HF gis til fagdirektør Oscar Kristiansen fra og med 1. september 2026.
2. Øvrige prokurarettigheter videreføres uendret. Administrerende direktør Lisbeth Sommervoll, økonomidirektør Mette Lise Lindblad og fagdirektør Oscar Kristiansen har således fullmakt til å opptre på vegne av foretaket i alt som tilhører driften hver for seg fra og med 1. september 2026. 
3. Det gjøres ingen endringer i signaturrettighetene.

	
Sak 69/2026 Referatsaker
Ingen kommentarer. 


Sak 70/2026 Eventuelt
Styreleder viste til brevet fra Venner av Drammen sykehus og informerte om at klinikkdirektør ved Drammen sykehus har hatt et møte med Venner av DS der brevet ble gjennomgått. I møtet ble det informert om at det pågår en utredning innen revmatologi, men at ingenting er avgjort ennå.  

Styreleder informerte også om sitt besøk på Bærum sykehus 25. august og oppfølgingsmøte med Helse Sør-Øst den 28. august. 

Sak 71/2026 Driftsorientering fra administrerende direktør

Oppsummering av innhold

Kommentarer i møtet
Styret gratulerer administrerende direktør med oppnevningen som ny leder av HelseOmsorg21-rådet. 

Styrets enstemmige
Vedtak: 
Driftsorienteringen fra administrerende direktør tas til orientering. 













31. august 2026


Eivind Hansen		       George Harold Fulford  
styreleder								
 									

Hege Mørk                                			                 Marianne Aass Mathiesen		
nestleder			


Kristin Vinje                                                                                             Kari Fjelldal
				                            


Kjell Magne Tveit
	                                                                        



Tom Roger H Frost                                                    	               Heidi E N Haugen



Maria Josefsen Gundersen                           	                            	Harald Baardseth

